《雪中呈范景仁侍郎》
宋代·苏辙

羁游亦何乐，幸此贤主人。
东斋暖且深，高眠不知晨。
开门惊照曜，舞雪方缤纷。
繁云覆庭庑，落势一何匀。
霏霺本无着，积叠巧相因。
万类忽同色，九衢净无尘。
园林开组练，观阙堆琼珉。
虫书散鸟足，缟带翻车轮。
远游浩千里，欲出迷四邻。
谁言助春农，亦善欺客贫。
赖我古君子，高谈吐阳春。
方当庇华屋，岂忧无束薪。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。